Izračun porabe za delovanje IR panelov ni zahteven postopek. Običajno grelne plošče ne delujejo ves dan, ampak povprečno od 6 – 8 h/dnevno. Pri računanju porabe morate zato upoštevati čas, ki ga IR panel dnevno porabi za delovanje, moč plošče (merjena v kW), povprečno ceno za 1kWh, ki v Sloveniji znaša od 0,11 – 0,14 € in število dni v letu, ko IR paneli delujejo.
Če vzamemo za primer IR panel, ki deluje z močjo 3 kW, uporabljamo ga vsaj 6 h/dan, kurilna sezona pa okvirno traja 7 mesecev, oziroma 210 dni. Predvideno porabo torej okvirno izračunate po naslednji formuli: 3 kW x 0,13 €/kWh x 6 h/dan x 210 dni = 491, 4 €. Seveda je to približen izračun. Točni stroški so namreč odvisni od vsakega posameznika, kako pogosto vključi delovanje IR panelov, katerega ponudnika električne energije ima, kako vzdržljiva je izolacija notranjih prostorov in na katerih mestih v posameznem prostoru so razporejene grelne plošče.
Pri računanju porabe pa si lahko pomagate tudi z okvirnim izračunom moči IR panela.